ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 246 ኣናእሽቱ ከረጺት ኮከይን ዝወሓጠ ጃፓናዊ ሞይቱ 28 ጉንቦት 2019 ምንጪ ስእሊ, Getty Images 246 ኣናእሽቱ ከረጺታት ኮከይን (ዕጸ-ፋርስ) ዝወሓጠ ጃፓናዊ፡ ኣብ ውሽጢ ካብ ሜክሲኮ ተበጊሳ እትበርር ዝነበረት ነፋሪት ሞይቱ።። እታ ናብ ጃፓን ዓለም ለኸ መዕርፎ ነፈርቲ ናርሻ እትጓዓዝ ዝነበረት ነፋሪት፡ እቲ ሰብኣይ ምንፍርፋር ምስ ጀመረ፡ ኣብ ሜክሲኮ ግዝኣት ሶኖራ ክትዓርፍ ተገዲዳ እያ። እቲ ኡዶ ኤን ዝበሃል ጃፓናዊ፤ ልዕሊ ዓቐን ዕጽ ብምጥቃም ብዝመጽእ ሕማም 'ሰረብራል ኢደማ' ንሞት ከምዝተቓለዐ ሰብ መዚ ገሊጾም። ጉዕዞኡ ካብ ርእሰ ከተማ ኮሎምቢያ ባጎታ ዝጀመረ እዚ ጃፓናዊ፤ 2.5 ሰሜ ቁመትን 1 ሰሜ ስፍሓት ዘለዎም ከረጺታት ኣብ ከብዱን መዓንጥኡን ሓቢኡ ከምዝተረኸበ፡ ሰብ መዚ ሶኖራ ገሊጾም። እቶም ዝተረፉ ተጓዓዝቲ መንገዶም ዝቐጸሉ እንትኾን፤ ሰበስልጣን ሜክሲኮ ምርመራ ከምዘካይዱ ገሊጾም። ገበናቱ ኣብ ቤት ፍርዲ ኣሜሪካ ዝተቓልዐ `ኤል ቻፖ` መን'ዩ?
